open-index/open-wikipedia-markdown huggingface dataset:
Preity Zinta

**Preity Zinta** (hindi , urdu ; uttales ; født (31. januar 1975), er en indisk skuespiller. Hun har også jobbet i Tollywood-industrien.

## Biografi
### Karriere
Zinta skulle egentlig spille som nykommer i filmen *Tara Rum Pum Pum*, men filmen kom aldri ut. Hennes første film var Kundan Shahs film *[[Kya Kehna]]*, men den ble utsatt til 2000. Dermed ble hennes offisielle første debut med filmen *[[Dil se]]*. Her ble hun nominert og vant Filmfare-prisen for beste kvinnelige nykommer. Filmen ble etterfulgt av suksessene *[[Soldier]]* og *[[Kya Kehna]]*.

## Proser og nominasjoner

### Filmfare Awards

Zinta har blitt nominert til Filmfare Award 10 ganger, men har bare vunnet to ganger. Hun har blitt nominert til beste kvinnelige skuespiller seks ganger, med filmene *[[Salaam Namaste]]*, *[[Veer-Zaara]]*, *[[Armaan]]*, *[[Koi... Mil Gaya]]*, *[[Kya Kehna]]* og *[[Kal Ho Naa Ho]]*, men har bare vunnet én gang. Hun har blitt nominert  fem andre ganger, tre ganger som beste birolle i filmene *[[Dil Se]]*, *[[Chori Chori Chupke Chupke]]* og *[[Kabhi Alvida Naa Kehna]]*, men hun vant ikke. Hun ble nominert og vant med filmen *[[Dil Se]]*, og ble nominert til Filmfare Best Villain Award med filmen *[[Armaan]]*. 

Vinner:
* 1999: Beste nykommer *[[Dil Se]]*
* 2004: Beste kvinnelige skuespiller *[[Kal Ho Naa Ho]]*

### Star Screen Awards

Hun har blitt nominert 9 ganger til forskjellige kategorier, men har kun vunnet 2 ganger. Hun har blitt nominert 5 ganger for beste kvinnelige skuespiller med filmene 
(Kya Kehna),(Dil Hai Tumhaara),(Kal Ho Naa Ho), (Veer Zaara) og (Salaam Namaste), men har aldri vunnet. Hun har også blitt nominert 4 andre ganger, 2 ganger i kategorien Jodi no.1( som er en pris som blir gitt ut til et par, og bestemmes av publikum) sammen med Shah Rukh Khan i filmen Veer Zaara, og Saif ALi Khan i filmen Salaam Namaste, men har bare vunnet en av de. Hun ble også nominert i kategorien Best Villain, med filmen Armaan men vant ikke, og beste nykmmer med filmen Soldier. 
Vinner

* 1999: Beste kvinnelige skuespiller "Soldier"
* 2005: Star Screen Award Jodi No. 1 sammen med "Shah Rukh Khan" i "Veer Zaara"

### Andre Awards
* Hun har vunnet i "International Indian Film Academy Awards" 3 ganger, og blitt nominert 7.
* Hun har vunnet i "Zee Cine Awards" 3 ganger, og blitt nominert 6.
* Hun har vunnet i "Stardust Awards" 2 ganger, og blitt nominert 4.
* Hun har vunnet i "Sansui Awards" 2 ganger.
* Hun har vunnet i "MTV Lycra Awards" 2 ganger. 
* Hun har vunnet i "BBC Film Cafe" 1 gang, og blitt nominert 3 ganger
* Walt Disney Children's Awards 
* Pogo Awards 
* MTV Immies 
* Chhoton Ka Funda Award 
* Asian Guild  
* Ficci awards 
* Sports World  
* Radio Sargam Bollywood Awards
* Hun har blitt nominert til "Global Indian Film Awards" 2 ganger.

## Referanser


## Eksterne lenker
*
Krabben med de gyldne klør

***Krabben med de gyldne klør*** (fransk originaltitel: **Le Crabe aux pinces d'or**) er et tegneseriealbum i serien Tintins opplevelser skrevet og illustrert av den belgiske tegneseriekunstneren Hergé. Albumet handler, som alle de andre albumene i serien, om reporteren Tintin. Denne historien introduserte Kaptein Haddock, som senere ble en fast gjenganger i historiene om Tintin. 

Krabben med de gyldne klør var det niende albumet i serien, og ble først utgitt på fransk i 1941. Historien utkom for første gang på norsk i 1972, da i eget album.

## Handling
Tintin blir informert av Dupond og Dupont om en sak som involverer en beruset mann, som kort tid senere blir funnet drept, med en papir-bit fra det som ser ut til å være en boks med krabbe-kjøtt med ordet "Karaboudjan" skriblet på. TinTins påfølgende etterforskning og kidnappingen av en japansk mann som er interessert i å gi ham et brev, fører Tintin til et skip kalt Karaboudjan, hvor han blir bortført av et syndikat av kriminelle som har gjemt opium i krabbe-boksene. Tintin klarer å stikke av fra det låste rommet, og Tintin slår ut en mann som er sendt for å bringe ham mat. Han etterlater mannen bundet og kneblet i rommet. 

Tintin møter kaptein Haddock, en alkoholisert sjøkaptein, som blir manipulert av sin førstestyrmann, Allan, og er fullstendig uvitende om mannskapets kriminelle aktiviteter. Tintin gjemmer seg i et skap under sengen og beseirer Jumbo, en annen sjømannen - samtidig som Allan tror at Tintin har kommet seg inn i lagerrommet. Tintin og kaptein Haddock unnslipper fra skipet i en livbåt etter å ha sendt en melding til politiet om lasten, og et sjøfly forsøker å angripe dem. Tintin og kapteinen kaprer flyet, binder fast pilotene og prøver å nå Spania. Men Haddocks berusede oppførsel under en storm, får dem til å krasjlande i Sahara - hvor resten av mannskapet stikker av.

De finner frem til en fransk utpost, hvor de hører over radio at skipet Karaboudjan har blitt senket på havet i en storm. De reiser videre til en havn i Marokko, hvor kapteinen blir kidnappet av medlemmer fra hans tidligere mannskap. Tintin må derfor forsøke å redde kapteinen, samtidig som han må slåss mot det kriminelle syndikatet som smugler narkotika.

## Referanser
Løpet kraftverk

**Løpet kraftverk** er et vannkraftverk i elva Rena i Åmot kommune i Innlandet. Det er et elvekraftverk og ligger i demningen som dannet Løpsjøen, kraftverkets inntaksmagasin.

Kraftverket ble satt i drift i 1971 og er lokalisert rundt fem kilometer nord for tettstedet Rena. Løpet kraftverk har en brutto fallhøyde på 19,3 meter som blir utnyttet av en kaplanturbin.

Kraftverket ble oppgradert i 2013, slukeevnen og effekt ble øket med nytt løpehjul.

Installasjonen er på 29 MW og gjennomsnittlig årsproduksjon er på 155 GWh.

Eier er E-CO Energi, som har overtatt Eidsiva vannkraft.

## Referanser


## Kilder
* 
* NVE vannkraftdatabasen
* E-CO Energi
* NVE: Løpet kraftverk - installasjon av nytt løpehjul
* DigitaltMusum: Løpet under bygging
Det unge Polen

**Det unge Polen** (polsk *Młoda Polska*) er betegnelsen på en retning innen modernismen i polsk litteratur, musikk og kunst i perioden 1890–1918. Den tok avstand fra positivismens ideer, og fremmet nye litterære og kunstneriske tendenser som dekadansen, nyromantikken, symbolismen, impresjonismen og art nouveau.

## Referanser
Djurgårdens IF Hockey

**Djurgårdens IF Hockey** Svensk:**Djurgårdens IF Ishockeyförening** er en svensk ishockeyklubb, grunnlagt i 1922 og som holder til i Stockholm.

Djurgården har vunnet svenske mesterskapet i ishockey 16 ganger hvorav seks på rad 1958&ndash;63 og de har  vunnet Europacupen i ishockey to ganger, 1990 og 1991. Roland Stoltz, Sven Tumba og Lasse Björn er tre legendariske spillere som alle har blitt verdensmestere og spilt over 200 landskamper.

Espen Knutsen spilte der en rekke sesonger, og han satte også svensk poengrekord i sluttspillet. Peter Forsberg hadde den forrige rekorden.

Patrick Thoresen spilte for DIF i sesongene 2004/05 og 2005/06, mens Morten Ask spilte for DIF i sesongen 2006/07. 31. mars ble det klart at DIF rykker ned i Allsvenskan etter sesongen 2011/12 etter en 2-0 tap mot Leksands IF mens Rögle BK vant med 5-3 mot BIK Karlskoga.

## Rivaler

Djurgårdens største rival er Allmänna Idrottsklubben, og dens retur til Eliteserien 2010/2011 betydde at DIF måtte møte AIK for første gang siden 2001/2002.

En annen rival i hockey er Färjestad BK, hovedsakelig på grunn av de mange tøffe sluttspillmøtene mellom lagene. Lagene har møttes elleve ganger i sluttspillet (hvorav fem finaler), Djurgården vant de seks første sluttseriene.

## Suportere
Djurgårdens støttespillere har vært organisert i foreninger siden 1947, da Djurgårdens supporterklubb ble dannet. Foreningen arrangerte bussturer til bortekamper for medlemmene, men det var ingen organisert hæl. I løpet av midten og slutten av 1970-tallet begynte hælene imidlertid å bli organisert, og i 1981 ble Blue Saints Supporters 'Association dannet. Navnet oppstod etter at Djurgårdsklacken sang "Å når de hellige marsjerer inn", da Djurgårdens hockeyspillere gikk på rettens is. I 1997 endret Blue Saints navn til Järnkaminerna etter voldelige hendelser, noe som førte til at foreningen mottok negativ kritikk fra media og publikum.

I dag er Järnkaminerna den største av Djurgårdens supporterforeninger, med flere tusen medlemmer. Tilhengerne kommer hovedsakelig fra Stockholm-regionen, men det er lokale landlige foreninger over hele landet.

Før hver hjemmekamp spilles  *Sjung för gamla Djurgår'n*, en sang som har eksistert siden 1970-tallet.
Tilhengerne har et stort antall hyllestlåter til sitt eget lag, og hater rim mot motstanderne som brukes på kampdagen.

## Kjente spillere
### "Trøyer i taket"

* Nr 2 - Roland Stoltz
* Nr 2 - Charles Berglund
* Nr 5 - Sven Tumba
* Nr 11 - Jens Öhling
* Nr 12 - Lasse Björn
* Nr 16 - Nichlas Falk
* Nr 22 - Håkan Södergren
* Nr 25 - Mikael Johansson
* Nr 27 - Thomas Eriksson

## Eksterne lenker
*
Pillar

**Pillar** er et kristent rockeband fra Oklahoma i USA. Bandet ble stiftet i 1998 i Kansas.

## Meldemmer
*Rob Beckley, vokalist
*Rich Gilliland:, bassist
*Taylor Carroll:., trommis
*Noah Henson, gitarist

## Diskografi
### Album
*Above, 2001
*Fireproof, 2002
*, 2003
*Bring Me Down, 2004
*Where Do We Go From Here, 2004
*Where Do We Go From Here: Limited Edition, 2005
*The Reckonong, 2006

## Eksterne lenker
* 
* Pillars offisielle nettside
Bjarne Holst

**Bjarne Holst** (født 14. mars 1944 i Honningsvåg, død 19. mars 1993) var en norsk maler. Som maler var han samfunnskritisk og surrealistisk. 
 
Bjarne Holst var født og oppvokst i Honningsvåg. Etter en kort studieperiode ved Statens Håndverks og Kunstindustriskole i Oslo, dro han i 1970 til Wien. I 1973 flyttet han til Hamburg, hvor han ble boende til 1978. Holst debuterte i 1970 med en separatutstilling i Unge Kunstneres Samfund i Oslo, hvor han blant annet viste det for mange uforståelige og frastøtende "Gammel dame med hår i munnen". Samme år stilte han for første gang ut på Høstutstillingen.

I 1970-årene var Holsts bilder sterkt påvirket av tysk og østerriksk kunst, og arbeidene karakteriseres gjerne som surrealistiske. Noen av maleriene viser drømmeaktige landskap, andre viser figurer i uvirkelige rom og situasjoner, til tider med en marerittlignende atmosfære. Disse bildene har også ofte en sterkt samfunnskritisk brodd. Andre bilder igjen er inspirert av eventyr, som serien om Trollfuglen. Her kunne han trekke veksler på sitt kjennskap om livet til havs og de mange sagn om havuhyrer som er kjent fra Nord-Norge. I en særstilling står Holsts mange fremstillinger av fugler. En serie Vulgære fugler er en satirisk fremstilling av forskjellige mennesketyper.

I 1978 flyttet Holst tilbake til Norge og bosatte seg på Onsøy utenfor Fredrikstad. Utover i 1980-årene ble de drømmeaktige landskapene dominerende. Som regel var dette vinterlandskap med fjell og rullesteiner, inspirert av naturen på kunstnerens hjemsted, Magerøy. Holst uttalte selv at han hadde dette landskapet i seg og kunne hente det frem når det passet. I noen tilfeller befolkes disse landskapene av skikkelser fra eventyr og mytologi, som i Vintersang eller Endymion, og tilføres dermed et mytisk element.

## Litteratur

* Knut Ljøgodt. ''Trollfuglen. Bjarne Holst 1944 - 1993''. Nordnorsk Kunstmuseum, Tromsø, 2003. ISBN 8291834164

## Referanser

## Eksterne lenker
* Verk av Bjarne Holst på Digitalt Museum
* https://nkl.snl.no/Bjarne_Holst
Morten Ask

**Morten Ask** (født 1980) er en norsk trener og tidligere ishockeyspiller med 391 seriekamper for Vålerenga som etter spillerkarrieren også har vært assistenttrener i Vålerenga Ishockey, Manglerud Star og Frisk Asker.

Morten Ask startet ishockeykarrieren i klubben Vålerenga Ishockey. Sesongen 1997/1998 spilte han for Furuset. Han har spilt i USA, Finland og Sverige, og har flere kamper på landslaget. I 2020 ble Morten Ask assistenttrener i Vålerenga Ishockey. Han etterfulgte da Espen "Shampo" Knutsen.

Foran sesongen 2005–2006 gikk Ask til den finske klubben SaiPa, og ble da den første norske ishockeyspilleren i den finske toppdivisjonen Liiga. Sesongen 2006/07 spilte han i Djurgården.

Som aktiv spiller var Ask på det norske ishockeylandslaget gjennom mange sesonger, og deltok blant annet i 14 mesterskap (VM, OL og OL-kvalifisering) på seniornivå.

## Klubber
* 1997–1998 Furuset Ishockey 
* 1998–2002 Vålerenga Ishockey 
* 2002–2003 Laredo Bucks
* 2003–2004 Toledo Storm, ECHL
* 2004–2005 Las Vegas Wranglers, ECHL
* 2005–2006 SaiPa i SM-liiga
* 2006–2008 Djurgårdens IF
* 2007–2009 Füchse Duisburg
* 2009–2010 Nürnberg Ice Tigers
* 2010–2011 Vålerenga
* 2011–2012 Lørenskog IK og HV71
* 2012–2019 Vålerenga

## Familie
Morten Ask er sønn av Erik Ask, som har vært en nøkkelperson i norsk ishockey i en årrekke.

## Referanser


## Eksterne lenker
*
Färjestad BK

**Färjestad BK** (tidligere **Färjestads Bollklubb**) er en svensk ishockeyklubb, grunnlagt i 1932 som holder til i Karlstad. Klubben har vært av de dominerende i svensk ishockey de senere år.

Selv om navnet nevnt ovenfor er klubbens offisielle navn, omtales klubben som oftest med det noe forenklede «Färjestad». Klubben lyder forøvrig også under klengenavnet "Vargarna från Värmland".

Klubbens hjemmearena er Löfbergs Arena, Karlstad.

Flere nordmenn har spilt i klubben, blant annet Alexander Reichenberg, Bjørn Skaare, Mats Trygg, Marius Trygg, Trond Magnussen og Atle Olsen.

Klubben har også en god junioravdeling, og flere norske unggutter har reist dit for å prøve lykken. Blant dem er både Marius Holtet og Steffen Thoresen.

Färjestad har spilt på øverste nivå i svensk ishockey sammenhengende siden 1970 og har hittil blitt svenske mestere 10 ganger (1981, 1986, 1988, 1997, 1998, 2002, 2006, 2009, 2011 og 2022.)

## Sammendrag

Färjestad er en av de mest suksessrike hockeyklubber siden Eliteserien premierte sesongen 1975/1976. Klubben holder førsteplass i Eliteseriens maratontabellen. 1980-tallet blir ofte regnet som klubbens største periode, da klubben hadde spillere som Håkan Loob og Thomas Rundqvist.

En andre gullalder startet med gullet 1997. I 10 sesonger 1996-1997 – 2005/2006 Färjestad vant nasjonale mesterskap fire ganger og nådde den nasjonale finalen ved åtte anledninger, inkludert seks på rad (2001–2006). Lagets frontfigur og leder under disse årene vær Jörgen Jönsson som avsluttet sin karriere 2009 med å vinne sitt femte SM-gull. Samlet, Färjestad bli svenske mestere åtte ganger, vant den svenske SHL ved åtte anledninger og er den eneste klubben, sammen med Brynäs, som har spilt hver sesong i SHL. Siden starten i 1975/76, har Färjestad spilt flest finaler av alle lagene (18) og vunnet flest mesterskap (åtte). I tillegg har Färjestad rekorden for flest vunnet kamper på rad (12 stykker av sesongen 2001/02 sesongen), av de ti lengste seierstrakene har Färjestad ikke mindre enn fem av disse. Färjestad har også rekorden for flest kamper på rad uten tap, 21 kamper i sesongen 1997/98.

## Spillerstall 2010/2011

**<big>Målvakter</big>**

**<big>Backer</big>**

**<big>Løpere</big>**

**<big>Trenere</big>**

## Eksterne lenker
*
Mary Barratt Due

**Mary Louise Barratt Due** (1888–1969) var en norsk pianist. Sammen med sin mann Henrik Adam Due stiftet hun Barratt Due musikkinstitutt i 1927.  

## Liv og virke
### Bakgrunn
Mary Laura Barratt var datter av predikanten Thomas Ball Barratt som innvandret fra England. Han startet som metodistprest, før han introduserte pinsebevegelsens kristendomsform, og hans kone Laura Barratt født Jakobsen. Familien flyttet til Kristiania året etter at Mary ble født.

Hun begynte tidlig å spille klaver. Allerede ti år gammel fikk hun dispensasjon fra aldersgrensen og begynte på Musikkonservatoriet i Oslo. Fire år senere dro hun til Roma og studerte ved Accademia Nazionale di Santa Cecilia, hvor Giovanni Sgambati var hennes klaverlærer. Hun tok diplomeksamen i 1907.

### Musiker, pedagog
I 1906 debuterte Barratt Due i Kristiania. Hun hadde en omfattende konsertvirksomhet, i tillegg til at hun i perioden 1911–12 fortsatte sin musikalske utdannelse hos Percy Grainger i London. Yndlingskomponistene hennes var Franz Liszt og Frédéric Chopin. Hun var også åpen for den nye impresjonistiske stilen, og var blant de første i Norge til å sette Claude Debussy på programmet.

I 1916 giftet hun seg med Henrik Due, og i 1927 startet de musikkinstituttet som ble banebrytende innen musikkpedagogikken. Hun fortsatte konsertvirksomheten, ofte med samtidsmusikk på programmet. 

Sammen med komponisten Eyvind Alnæs utgav hun *Norsk pianoskole* i 1931.

Ved siden av sin undervisningsvirksomhet ved instituttet, som også inkluderte en musikalsk barnehage, og som i okkupasjonstiden i Norge fungerte som norsk kulturelt sentrum, fortsatte hun som konsertpianist. For å feire 25 år på scenen uroppførte hun Signe Lunds klaverkonsert. 

Fra 1948 var Barratt Due president i den europeiske soroptimistbevegelsen. I 1956 deltok hun i Fulbright-programmet, og studerte musikkundervisning ved skoler og universiteter i USA. 

Barratt Due var mor til musikerne Stephan Henrik Barratt-Due og Esther Barratt-Due.

## Publiksjoner
*1931: *Norsk Pianoskole*, med Eyvind Alnæs 
*1957: *Musikkinntrykk fra Amerika*, kronikk i Aftenposten 15. april 1957

## Referanser


## Eksterne lenker
*
Anchiano

***Anchiano*** er en landsby i kommunen Vinci i Italia.

Den 15. april 1452 ble Leonardo født her i et gårdshus. Hans fulle navn var "Leonardo di ser Piero da Vinci", som betyr "Leonardo, sønn av Piero, fra Vinci".
Anchiano er et lite område nær Vinci, på Chianti-høydene i Toscana. Det er et landbrukssted hvor det bare er noen få hus, og hvor fødselsstedet til Leonardo da Vinci finnes. Landsbyen ligger rundt 3 kilometer fra Vinci. Fødselsstedet til Leonardo finner sted mellom Anchiano og Faltognano. Landskapet i Anchiano er det samme som Leonardo så de første årene av sitt liv, og takket være mangelen på urbaniseringen av dette området har landsbyen forblitt den samme i århundrer. Landskapet består av vingårder og olivenlunder, og langs den lille veien fra Vinci til Anchiano, finnes sjeldent besøkte hus.

## Eksterne lenker
* Beskrivelse av Anchiano
Mats Trygg

**Mats Trygg** (født 1. juni 1976 i Oslo) er en norsk ishockeytrenere og tidligere profesjonell ishockeyspiller som er assistenttrener for Vålerenga Hockey i Fjordkraftligaen. Trygg spilte ishockey i 30 sesonger på seniornivå til han var 45 år.

## Karriere
Trygg kommer fra moderklubben Manglerud Star, han har tidligere spilt for Spektrum Flyers, Lørenskog IK og Vålerenga i Norge, for Färjestads BK og HV71 i den svenske Elitserien og for Iserlohn Roosters, Kölner Haie og Hamburg Freezers i Deutsche Eishockey Liga (DEL). Han er kjent for å være en offensiv forsvarsspiller.

Han har også vært en fast spiller på det norske landslaget. Siden han debuterte for A-landslaget i B-VM 1998 har han deltatt i 14 VM-turneringer og 2 OL-turneringer for Norge. Han har i alt spilt 112 offisielle landskamper, og er den største poengplukkeren blant norske forsvarsspillere gjennom tidene med 66 poeng (23 mål og 43 assists).

## Familie
Han er tvillingbroren til Marius Trygg, som  spiller for Manglerud Star og storebroren til Mathias Trygg som spiller for Manglerud Star.

## Referanser


## Eksterne lenker
*
Marius Trygg

**Marius Trygg** (født 1. juni 1976 i Oslo) er en norsk tidligere ishockeyspiller. Han er tvillingbroren til Mats Trygg. Moderklubb er Manglerud Star. Spilte for Färjestad i Sverige i noen sesonger, før han dro til tysk hockey. Har spilt fast på det norske landslaget i flere sesonger. Sesongen 2006/07 vendte han hjem til Norge og spilte for Stavanger Oilers frem til 2011 sesongen. 2011-15 spilte han for Lørenskog deretter for Manglerud Star. Fra 2023 er han assistentrerner i Stavanger Oilers.

## Referanser


## Eksterne lenker
*
Henrik Adam Due

**Henrik Adam Due** (1891–1966) var en norsk fiolinist og musikkpedagog. Han er blant annet kjent for å ha grunnlagt Barratt Due musikkinstitutt i 1927 sammen med sin kone, pianisten Mary Barratt Due.

## Biografi

Due var sønn av legen Elias Kristian Jensen Due (1845–1931) og Elen Henriette Due (født Broch, 1853–1926). Due studerte fiolin hos Arve Arvesen og Gustav Fr. Lange i Kristiania og videre hos Martin Pierre Joseph Marsick i Paris. Han debuterte som fiolinist i 1913 og var i perioden 1921 til 1941 fast ansatt som fiolinist i Oslo Filharmoniske Orkester. Due giftet seg i 1916 med pianisten Mary Barratt Due, og sammen grunnla de i 1927 Barratt Due musikkinstitutt. 

Due var aktiv som fiolinpedagog det meste av sitt liv og blant hans elever kan nevnes Arvid Fladmoe, Stephan Henrik Barratt-Due, Kai Angel Næsteby og Kåre Fuglesang.

Henrik Adam Due og Mary Barratt Due hadde barna Esther Henriette Fladmoe (1917-1999, født Barratt-Due og gift med Arvid Fladmoe fra 1940) og Stephan Henrik Barratt-Due (1919-1985). 

## Utgivelser
*1928: *Hvad enhver fiolinspiller bør vite*
*1953: *Norsk Fiolinskole* 

## Referanser


## Eksterne lenker
* 
*  Hvem er hvem? / 1948
Gorm Gundersen

**Gorm Gundersen** er en norsk ishockeyspiller, opprinnelig fra Stavanger, som spilte for Lillehammer IK og Gjøvik Hockey på 1990-tallet. Han er bror av tidligere landslagsspiller Carl Gunnar Gundersen.

## Referanser
Rossfjord

**Rossfjord** er et område og ei bygd i Senja kommune i Troms. Den østlige delen av Lenvikhalvøya ligger på vestsiden av Rossfjorden og Rossfjordvatnet, og på østsiden ligger den halvøya som avgrenses av Rossfjorden, Malangen og Målselvfjorden.

Ved strømmen mellom vannet og fjorden ligger Rossfjordstraumen, også bare kalt Straumen, som er sentrum i bygda. 4,5&nbsp;km nord for Straumen ligger Rossfjord kirke.

## Veier
Hovedveien gjennom bygda er fylkesvei 856, som strekker seg fra Finnfjordeidet på Aspelund til Rossfjordstraumen. Riksveien går langs vestsiden av Rossfjordvatnet. Det går dessuten flere fylkesveier gjennom bygda. Der riksveien slutter, fortsetter Fv265 nordvestover til Tennskjær. På Langnes svinger Fv266 av fra riksveien, vestover gjennom Sollidalen til Bjorelvnes. Fv261 går langs østsiden av Rossfjordvatnet og fortsetter videre fra Straumen nordover langs fjorden, før den svinger østover og deretter sørover igjen inn Målselvfjorden via Sultindvik og fram til endepunktet, Sandnes.

## Delområde
**Delområde Rossfjordområdet** er et statistisk område beliggende lengst øst i Senja kommune. Areal: 166,97&nbsp;km².

Innbyggertall:

Delområdet består av følgende 8 grunnkretser (folketall 2014):
*Sultindvik (36)
*Rossfjord (66)
*Straumen øst (223)
*Straumen vest (184)
*Tårnelv (155)
*Langnes (164)
*Grønnjord (57)
*Tennskjer (45)

## Grunnkrets
**Rossfjord grunnkrets** ligger nord for Rossfjordstraumen, og omfatter gårdene rundt Rossfjord kirke. Areal: 10,61&nbsp;km².

Innbyggertall:
Marcus Burghardt

**Marcus Burghardt** (født 1983) er en tysk, tidligere profesjonell syklist.

Han ble proff i 2005 etter en amatørkarriere i Wiesenhofs U-23 lag der han vant Bundesliga Gerlingen sammenlagt i 2004. Burghardt vant ProTour-rittet Gent-Wevelgem i 2007 foran lagkameraten Roger Hammond. Han har også hevdet seg i ritt som Dwars door Vlaanderen og etapper i Vuelta a España.

## Tour de France
Marcus Burghart deltok for første gang i Tour de France i 2007 hvor han kom på 127.-plass sammenlagt. Under den 9. etappen kjørte han på en hund og veltet, men hverken han eller hunden ble alvorlig skadet.

Året etter, i 2008, vant han den 18. etappe etter å ha sittet i brudd og til slutt spurtet i fra og passert mållinjen først.

## Meritter

;2007
:Gent–Wevelgem
:3. og 5. etappe, 3-Länder-Tour
;2008
:18. etappe, Tour de France
:: Mest Offensive rytter på 18. etappe
;2010
: Poengkonkurransen, Sveits rundt
::5. og 7. etappe
;2017
:Tysk mester i landeveisritt

## Referanser


## Eksterne lenker
* 
*
Club First Class

**Club First Class** er en organisasjon for eiere av First Class-båter. Den internasjonale First Class-klubben har sine møter stort sett i anledning de store internasjonale mesterskapene. Hovedoppgaven er å overvåke entype-klassereglene, utpeke arena for EM/WC og å koordinere samarbeidet og informasjonsutvekslingen mellom de nasjonale klasseklubbene. Den internasjonale klasseklubben har bl.a. utstyrt alle de nasjonale klasseklubbene med en kjølmal som sikringsinstrument for overholdelse av entyperegelen. 

Styret i CFCN vedlikeholder en nettside for medlemmene, sender ut informasjon og e-post med jevne mellomrom som forteller om utvikling av klassen, årets store mesterskap, rankingoppdatering, nyheter, detaljer etc. Klubbkassa gir bl.a. bidrag til sosiale arrangement. I tillegg driver klubbkassa noe økonomisk utleggservice for medlemmene for felles båtopptak, båtutsett, transport av krybber etc. i tillegg til å dekke eventuelle underskudd ved fellesarrangementer.

Sosialt arrangeres det årlig et stort selskap som avslutning sesongen. Under Norgesmesterskapet, samt under Pokalseilasene på Hankø, legges det også stor vekt på flere sosiale arrangement i form av grillparty/rekeparty etc. 

Klassenklubben har meget sterkt fokus på å rekruttere nye lag inn i miljøet. Hvis man dedikerer en del tid på vannet med teamet skal det ikke mye tid til før det meste går som smurt og man virkelig kan kjempe i feltet. I de senere årene har nyere design kommet inn på markedet, og mange var skeptiske til om klassen skulle fortsette som en av fjordens mest aktive. Noen lag har gått over i nye klasser, men dette har åpnet opp for flere som gjerne vil inn i et etablert miljø. Det er ikke tvil om at FC-8 miljøet er godt befestet med over 15 års aktivitet i fjorden. Dette er også bekreftet av KNS sin vilje til å satse på FC-8 som båten de bruker i sitt seilkurs for viderekomne.

## Se også
* First Class 8

## Eksterne lenker
* CFCNs nettside
Trond Magnussen

**Trond Magnussen** (født 1973) er en norsk tidligere ishockeyspiller. Magnussens moderklubb var Stjernen. Han var en venstrehendt spiller, og spesialiserte seg som venstre ving. 

Magnussen gikk fra Stjernen til Sverige og Västra Frölunda «Indians»  i 1992, men kom tilbake til Fredrikstad til 1993/1994-sesongen. Etter dette har han spilt for en rekke klubber; Lillehammer IK fra 1994 til 1997, og fikk Gullpucken for Lillehammer i 1995. Han spilte for Färjestads BK fra 1997 til 2001. Så ble han Tysklandsproff i Düsseldorfer EG fra 2001 til 2004/2005, men skiftet klubb denne sesongen og dro til Sverige og Leksands IF. Her ble Magnussen bare resten av sesongen, for han igjen dro til Tyskland og EV Duisburg for 2005/2006 sesongen. Han returnerte til Stjernen til 2006/2007-sesongen. 

Våren 2007 annonserte Magnussen at han la opp på grunn av vedvarende smerter i en hofte.

Trond Magnussen spilte med drakt nummer 21 i Stjernen. Espen Knutsen svarte på VG «Tett på nett» at Norges beste løpere gjennom tidene var Geir Hoff og Trond Magnussen.
Ole Morten Magnussen, ishockeyspiller for Stjernen, er Trond Magnussens yngre bror. Tidligere håndballspiller for blant annet Bækkelaget, Christin Magnussen, er hans eldre søster. 

## Landslaget
Trond Magnussen er notert med  94 offisielle A-landskamper for Norge. Han spilte for Norge under de Olympiske leker i Lillehammer 1994.

Han ble toppskårer for Norge i Europamesterskapet for junior i 1992, og fikk plass på All-star teamet. Magnussen ble også toppskårer i junior B-VM i 1992 og 1993. I junior B-VM i 1993 ble kan også kåret til beste forward og fikk plass på All-star teamet. 

## Referanser


## Eksterne lenker
* 
* Stjernen.no: A-laget 2007
Somewhere Else

***Somewhere Else*** er det 14. studioalbumet til det britiske progressiv rock-bandet Marillion. Albumet ble utgitt i april 2007.

Albumet nådde 24.-plass på den britiske albumlista. Sangen «See It Like A Baby» ble utgitt som nedlastings-singel i mars 2007. Sangen «Thankyou Whoever You Are» ble utgitt som CD-singel 11. juni 2007, og nådde 15.-plass på den britiske singellista.

Til forhåndsbestillinger av albumet ble det også utgitt en DVD med konsertversjoner av tre av sangene, kalt «Something Else».

## Sporliste
#«The Other Half» (4.23)
#«See It Like a Baby» (4.32)
#«Thankyou Whoever You Are» (4.51)
#«Most Toys» (2.47)
#«Somewhere Else» (7.51)
#«A Voice from the Past» (6.21)
#«No Such Thing» (3.58)
#«The Wound» (7.18)
#«The Last Century for Man» (5.51)
#«Faith» (4.11)

All musikk på albumet er skrevet av gruppa i fellesskap: Steve Hogarth, Mark Kelly, Ian Mosley, Steve Rothery og Pete Trewavas. Tekstene er skrevet av Steve Hogarth.

«Faith» var først med på live-DVD-en *Before First Light* i 2003. Samme versjon var B-spor på en av versjonene av singelen «You're Gone» i 2004. Versjonen på *Somewhere Else* er en ny studioinnspilling.

## Something Else
Konsertvideo-DVD tatt opp på Marillion Weekend 2007, 2. februar 2007.

#«The Last Century for Man»
#«The Wound»
#«Thankyou Whoever You Are»
Dessuten en instrumental-versjon (lyd, ikke video) av studioversjonen av «The Wound».

## Bonusspor
Tre utgaver av singelen «Thankyou Whoever You Are» (to som dobbel A-side med sangen «Most Toys») har til sammen tre ikke tidligere utgitte bonusspor:

*«Say the Word» (5.14)
*«Circular Ride» (3.54)
*«Toxic» (live) (4.49)

«Say the Word» og «Circular Ride» er skrevet av gruppa i fellesskap (musikken) og Steve Hogarth (tekstene). «Toxic» er skrevet av Dennis/Karlsson/Winnberg/Jonback og tidligere spilt inn av Britney Spears. Sangen er tatt opp på Marillion Weekend 2007.

## Personell
*Steve Hogarth – vokal
*Steve Rothery – gitarer
*Mark Kelly – keyboard
*Pete Trewavas – bass
*Ian Mosley – trommer

## Referanser


## Eksterne lenker
* 
* Somewhere Else på Marillions nettsted 
* Sangtekster på Marillions nettsted
Bison

* amerikansk bison
* visent (europeisk bison)
* (†) kjempebison
* (†) steppebison
* (†) *[[Bison antiquus|B. antiquus]]*
* (†) *[[Bison occidentalis|B. occidentalis]]*
* (†) *[[Bison schoetensacki|B. schoetensacki]]*

 
***Bison*** (bisonkveg) regnes som en slekt i gruppen Bovini, som videre inngår i underfamilien oksedyr i kvegfamilien. To nålevende arter, amerikansk bison og visent (europeisk bison), og flere utdødde arter regnes til slekten.

## Biologi
Bison er det største nålevende landpattedyret i både Amerika og Europa. De er planteetere og drøvtyggere som lever i flokker.

## Taksonomi
To nyere studier, publisert i henholdsvis 2019 og 2021, viser at de to nålevende artene i *Bison* har et felles opphav med vill jak (*Bos mutus*), og enten kan være primær til de to eller utgjøre et søstertaxon. Det er derfor i øyeblikket et åpent spørsmål om de to bisonartene heller bør overføres til slekten *[[Bos]]*.

### Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Bovini
**** Pseudorygina 
**** Bubalina
**** Bovina
***** *[[Bos]]*, villkveg (inkludert domestisert storfe)
****** *[[Bison]]*, bisonkveg
******* *[[Bison bison]]*, amerikansk bison
******* *[[Bison bonasus]]*, visent (europeisk bison)
** Antilopinae, antiloper

### Systematikk
Den interne systematikken i slekten *Bos* følger Sinding *et al.* (2021).

## Referanser





## Eksterne lenker
*
Frysjaveien (Oslo)

**Frysjaveien** ligger på Brekke i Oslo.  Veien går fra Maridalsveien til krysset Brekkeveien/Sagadammen.  Tilstøtende veier er Svensenga og Kjelsåsveien.

Frysja er det gammelnorske navnet på Akerselva.

Veien går gjennom et tidligere industriområde som i dag vesentlig har boliger.

## Bygninger i Frysjaveien
* 1-5: Sameiet Frysjaveien 1-3-5 ( Fhv Frysjaveien Borettslag AL)  3 høyblokker på ti, elleve og ni etasjer. Oppført 1967-1969 av Erik Sture Larre. Arkitekter: Ola M. Sandvik, Bernt Heiberg
* 7-21: Brekke borettslag: 8 fireetasjers blokker. Oppført 1954-1962 av Obos og Christiania Spigerverk. Arkitekter: Henrik Nissen d.y., Gunnar Brynning
* 27: Tidligere industribygg omgjort til boliger.
* 31b: Møllergruppens hovedkontor

## Referanser


## Eksterne lenker
* Historielaget Grefsen - Kjelsås - Nydalen: Om Frysja-navnet
* Oslo kommunes bydelsoversikt
Lars Erik Spets

**Lars-Erik Spets** (født 2. april 1985) er en norsk tidlige ishockeyspiller som opprinnelig kommer fra Trondheim. Moderklubben er Flatås. Han har i Norge spilt for Lillehammer, Trondheim Black Panthers, Lørenskog og Vålerenga. Han har spilt tre sesonger i svenske Brynäs og spilt profft i Tyskland. I 2009 ble han norsk mester med Vålerenga, og han ble kåret til den mest verdifulle spilleren i sluttspillet.
Han spiller for Vålerenga (get-ligaen)
Han har også vært fast spiller på det norske landslaget de siste årene med 9 VM og 1 OL.

Hans brødre Knut Henrik Spets og Vegard Spets spiller også ishockey.

## Referanser


## Eksterne lenker
*
Brynäs IF

**Brynäs IF** er en svensk ishockeyklubb etablert 12. mai 1912. De første årene hadde klubben idrettene fotball, friidrett, svømming, vannpolo og bandy. Bandyseksjonen ble lagt ned av økonomiske årsaker, og i stedet kom ishockey på programmet i 1939. 
Klubben trener er fra 2023 Niklas Gällstedt.

Fram til 2007 var den tidligere norske landslagstreneren Leif Boork trener. Han hentet i 2005 Lars Erik Spets og i 2006 Mads Hansen til klubben.

## Referanser


## Eksterne lenker
*
Gulldragens rike

***Gulldragens rike*** (originaltittel: *El Reino del dragon de oro*) er en ungdomsroman, skrevet av den chilenske forfatteren Isabel Allende i 2003. Boken er andre del i en trilogi, men kan leses uavhengig fra de andre bøkene. Den første boken i trilogien er *[[De ville guders by]]* (2002), og den siste er *[[Pygmeenes skog]]* (2005).

Hovedpersonene i boken er den amerikanske gutten Alexander og hans venninne, Nadia, som kommer fra Amazonas. Sammen med Alexanders bestemor, som er skribent i et magasin, og et journalist-team, reiser de to tenåringene til et Gulldragens rike, som er en tenkt stat i Himalaya. I møtet med buddhistisk og østlig visdom, får de Alexander og Nadia et større innblikk i den åndelige verden. Samtidig prøver internasjonale banditter å stjele Gulldragen, som er både religiøst og symbolsk viktig for riket. *Gulldragens rike* er en typisk roman fra Isabel Allende, der virkelighet og realisme blir godt blandet sammen med magi og ånder.

Boken er oversatt til norsk av Kari Risvik og Kjell Risvik, og kom ut på Gyldendal i 2003.
FG42

**FG42** (Fallschirmjägergewehr 42) er et tysk lett maskingevær utviklet under andre verdenskrig.

Geværet ble utviklet spesielt for bruk av fallskjermtropper. Etter tyskernes høye tap under fallskjermoperasjoner i middelhavet, fant de ut at fallskjermjegerne deres trengte et lite og lett maskingevær til bruk under disse operasjonene. Og ettersom MG34 og senere MG42 var for tungt og upraktisk til å kunne bli brukt av fallskjermsoldater under fallskjermhopp, ble resultatet et helt nytt maskingevær – FG42. Det ble laget flere prototyper og produksjonen ble satt i gang i Rheinmetal og Kriegshoff-fabrikkene. FG42 benytter seg av 7,92 x 57 mm Mauser rifleammunisjon. FG42 var et meget bra våpen, særlig med tanke på at det var en kombinasjon av et lett og effektivt automatvåpen som samtidig benyttet seg av gammeldagse, kraftige riflepatroner.

Da produksjonen av FG42 var satt i gang hadde krigslykken begynt å snu i Tysklands disfavør, og det ble ikke så mye bruk for fallskjermtroppene lenger. Derfor ble det ikke produsert mer en ca. 7000 av de tre variantene i løpet av krigen.

## Bilder

File:Mitrailleuse-p1030118.jpg|FG 42 med tofot
File:Bundesarchiv Bild 101I-567-1503E-15, San Felice, Inspektion von Fallschirmtruppen.jpg|Inspeksjon av FG42
File:Bundesarchiv Bild 101I-720-0344-11, Frankreich, Fallschirmjäger mit FJG 42 in Stellung.jpg|Fallskjermsoldat i Frankrike
File:FG42.jpg|To stk FG42 fra Militærmuseet i Brasil
Kodari

**Kodari** er en by i Sindhulpalchok-distriktet i *Bagmati sone*, *Sentralregionen* i Nepal. Byen ligger på grensen mot Kinas autonome region Tibet 2 525 moh. Historisk var Kodhari i lang tid et viktig stoppested på karavaneveien fra Kathmandudalen til Lhasa.

Kodari er kjent for sine praktfulle elvedaler og storslåtte utsikt over fjellheimen. Den berømte varme kilden *Tatopani* ligger nær byen.

## Samferdsel
I dag er Kodari den nordlige enden på riksveien Arniko Rajmarg (nepalsk offisiell kode ARM), som går fra Kathmandudalen til grensa og fortsetter videre på den tibetanske sida til Lhasa.

(ARM er en del av den asiatiske hovedveien AH42, som går 3754km fra Lanzou, Kina til Bahri, India.)

Ved Kodari går den 70 m lange *Vennskapsbrua* (*Friendship Bridge*), bygd ferdig av kineserne i 1975, over til grensebyen Zhangmu (eller Xhangmu) i Tibet. Derfra fortsetter AH42 til Lhasa.

Trafikken i Nepal går på venstre side av veien. Halvveis over brua, der grensa går, gjelder kinesiske regler, og Kina har høyrekjøring. Klokka er også 2 timer og 15 minutter mer på den kinesiske sida.

Noen turistgrupper kommer fra Tibet inn i Nepal via og Kodari. Det er for tida (2007) ikke mulig for individuelle turister å få visum til å reise fra Nepal og inn i Tibet via Kodari. (Gruppereiser kan gjennomføres, men er lite vanlige og krever grundige forberedelser.)

Kjøretid fra Kathmandu til Kodari er normalt anslått til 6 – 7  timer.

Kodari er dårlig utbygd fra et turistsynspunkt, med liten og dårlig hotellkapasitet, osv. Byen er likevel et turistmål for vestlige turister som drar dit for å gå ut på brua og se grensa mot Kina.

Kodari har også Nepals høyeste strikkhopp, over Bhote Khosi (Tibet-elva).

## Eksterne lenker
* Vennskapsbrua ved Kodari  (På engelsk. Michael Palin på Nepalsk side foran grensebrua. Fra Himalaya with Michael Palin.)
* Bilder fra strikkhopp over Bhote Kosi (På engelsk. Fra Traveljournals.net.)
American Hockey League

**American Hockey League** (**AHL**) er en ishockeyliga på det nest høyeste profesjonelle nivået i USA og Canada. De fleste lagene i National Hockey League (NHL) har en samarbeidsklubb i AHL hvor de sender sine yngre framtidshåp hvor de kan utvikle seg til å kunne ta steget til NHL.

## Spillere
### Norske
Flere norske spillere har spilt i AHL:
* Bjørn Skaare
* Tommie Eriksen
* Anders Myrvold
* Ole-Kristian Tollefsen
* Espen Knutsen
* Patrick Thoresen
* Marius Holtet
* Mats Zuccarello
* Jonas Holøs
* Mathis Olimb
* Andreas Martinsen
* Mathias Emilio Pettersen
* Ole Julian Bjørgvik Holm
* Emil Lilleberg
* Michael Brandsegg-Nygård

## Lag
### Eastern Conference


**Atlantic Division**:
* Bridgeport Sound Tigers (New York Islanders)
* Charlotte Checkers (Carolina Hurricanes)
* Hartford Wolf Pack (New York Rangers)
* Hershey Bears (Washington Capitals)
* Lehigh Valley Phantoms (Philadelphia Flyers)
* Providence Bruins (Boston Bruins)
* Springfield Thunderbirds (Florida Panthers)
* Wilkes-Barre/Scranton Penguins (Pittsburgh Penguins)



**North Division**:
*Binghamton Devils (New Jersey Devils)
*Belleville Senators (Ottawa Senators)
* Cleveland Monsters (Columbus Blue Jackets)
* Rochester Americans (Buffalo Sabres)
* Rocket de Laval (Montreal Canadiens)
* Syracuse Crunch (Tampa Bay Lightning)
* Toronto Marlies (Toronto Maple Leafs)
* Utica Comets (Vancouver Canucks)



### Western Conference


**Central Division**:
* Chicago Wolves (Vegas Golden Knights)
* Iowa Wild (Minnesota Wild)
* Grand Rapids Griffins (Detroit Red Wings)
* Manitoba Moose (Winnipeg Jets)
* Milwaukee Admirals (Nashville Predators)
* Rockford IceHogs (Chicago Blackhawks) 
* San Antonio Rampage (St. Louis Blues)
* Texas Stars (Dallas Stars)



**Pacific Division**:
* Bakersfield Condors (Edmonton Oilers)
* Colorado Eagles (Colorado Avalanche)
* Ontario Reign (Los Angeles Kings)
* San Diego Gulls (Anaheim Ducks)
* San Jose Barracuda (San Jose Sharks)
* Stockton Heat (Calgary Flames)
* Tucson Roadrunners (Arizona Coyotes)



## Eksterne lenker
* Norsk AHL-statistikk
Hovedstadsregionen (Finland)

**Hovedstadsregionen** i Finland (svensk: *huvudstadsregionen*; finsk: *pääkaupunkiseutu*) består av hovedstaden Helsingfors og de tre kommunene Esbo, Grankulla og Vanda. De fire kommunene har til sammen over en million innbyggere. Regionen er en del av landskapet Nyland.

Hovedstadsregionen har en felles administrasjon, *Huvudstadsregionens samarbetsdelegation* (SAD), som bl.a. ivaretar trafikkplanlegging, kollektivtrafikk og avfallshåndtering.

## Fotnoter


## Eksterne lenker
* 
* Helsingforsregionenes trafik
* Helsingforsregionenes miljötjänster
Knut Henrik Spets

**Knut Henrik Spets** (født 7. november 1982 i Trondheim) er en norsk tidligere ishockeyspiller som opprinnelig kommer fra Trondheim IK.

Knut Henrik Spets har spilt for Lillehammer IK samt for Storhamar Dragons i Norge. Ble norgesmester med Storhamar i 04. Foran sesongen 2006/2007 valgte han å reise til Sverige og spille i Allsvenskan der. I sesongen 2008/2009 spilte Knut Henrik for Vålerenga, der han vant NM-gull og ble nummer to på klubbens toppscorerliste, bare slått av Blake Evans. Han fikk også prisen «Klanens mann» av Klanen. Han vant poengligen i det sluttspillet. Året etter spilte han også for Vålerenga, der han ble seriemester og vant poengligaen internt. Han begynte å spille for Lørenskog Ishockeyklubb sesongen 2010/2011. Han vant poengligaen der i 10/11-sesongen og 11/12-sesongen. Da han satte ny klubbrekord  i 10/11-sesongen med 66 poeng i en sesong. Han la opp i 2015.

Hans yngre brødre, Lars Erik Spets og Vegard Spets spiller også ishockey.

## Referanser


## Eksterne lenker
*
Mads Hansen (ishockeyspiller)

**Mads Hansen** (født 16. september 1978 i Oslo) er en norsk profesjonell ishockeyspiller som for tiden er landslagstrener for U18 laget til Norge. Han har tidligere spilt for Vålerenga Ishockey og moderklubben Manglerud Star i GET-ligaen, for Hammarby IF og IK Oskarshamn i Hockeyallsvenskan og for Brynäs IF i den svenske Elitserien.

## Referanser


## Eksterne lenker
*
Sultindvik

**Sultindvik** er ei bygd som ligger lengst øst i Lenvik kommune i Troms. Bygda ligger på vestsiden av Målselvfjorden, under fjelltoppene Sultinden og Vassbruna. Sultindvik har veiforbindelse via fylkesvei 261 vestover til Rossfjordstraumen (12 km), hvor det blant annet er skole og butikk. Befolkninga i Sultindvik går gradvis nedover, og det er nå mindre enn 50 bosatte i bygda.

## Grunnkrets
**Sultindvik grunnkrets** ligger i Delområde Rossfjordområdet, og er den østligste grunnkretsen i kommunen. Bebyggelsen omfatter strekningen fra Målsjorda til og med veienden på Sandnes. Areal: 27,06 km²

Innbyggertall:
Strømskinne

**Strømskinne** er en skinne som distribuerer strøm i et tunnelbanenett, som ved T-banen i Oslo. Den løper langs skinnene, og strømmen hentes med en strømavtager. Selve skinnen er kapslet i en gul plastskjerm for å redusere risikoen for tilfeldig berøring.

Fordelen med strømskinner framfor kjøreledning er større tverrsnitt og dermed mindre energitap, særlig ved lavspente systemer i kombinasjon med stor trafikktetthet og/eller tunge tog.

En ulempe ved bruk av strømskinner er større risiko for personskader ved at mennesker eller dyr kommer nær strømskinnen og kan få elektrisk strøm i seg. En annen er at det kan være komplisert å tilpasse monteringen av strømskinner ved anlegg av rangeringsområder der det er tett med sporveksler. På slike områder kan man dermed risikere å bli stående strømløs om man ikke har stor nok hastighet forbi oppholdene i strømskinnen, spesielt ved kjøring av korte tog.

Eldre strømskinner ved Oslos t-baner i Oslo er produsert i valset stål. De siste årene har man gått over til å bruke aluminium.

Etter stengningen av Kolsåsbanen og Holmenkollbanen for ombygging brukes det bare strømskinnedrift ved Oslos t-banesystemer.  Prinsippet er det samme som ved pantograf på taket og kjøreledning, en elektrisk ledende strømavtager festet på vognenes boggier er i kontakt med strømskinnen og henter strømmen ned til motorvognens traksjon, lys og varme.

Ofte er spenningen på strømskinnen eller i luftledningen avvikende i forhold til den som brukes i elektromotorene i motorvognen. De fleste tunnelbanesystemer (som Oslos) har strømskinner som leverer 750V likestrøm. Høyere spenning forekommer fordi energitapet kan reduseres på den måten. Således har f.eks. BART i San Francisco-området, der togene har en toppfart på 129 km/t, 1&nbsp;000V. Michigan Railway forsøkte seg i sin tid med 2&nbsp;400V, men fant ut at det var for farlig.

For jernbaner med takstrømavtager (pantograf) og luftledning (kontaktledning, «kjøreledning») kan ledningen erstattes med en tilsvarende strømskinne. I løpet av somrene 2010 og 2011 monteres en slik i taket av Oslotunnelen for å unngå at ledninger rives løs og faller ned. Her kan en uten nevneverdig fare for berøring bruke jernbanens standardspenning, 16 kV 16 2/3 Hz vekselspenning. Dette er likevel ikke første gangs bruk av strømskinner istedenfor kjøreledninger ved elektrisk banedrift i Norge. Holmenkolbanens tunnel Majorstua-Nationaltheatret fikk dette allerede ved åpningen i 1928. For øvrig har strømskinner som erstatning for kjøreledning vært brukt på bruer (først og fremst på bevegelige jernbanebruer), i lokomotivstaller og i vognhaller.

## Referanser
Stig Tore Svee

**Stig Tore Svee** (født 1963) er en norsk kjelkehockeyspiller.

Han begynte å spille kjelkehockey i 1997] Før dette spilte han ishockey, men ble handikappet etter en fallulykke 1. januar 1997, der han brakk ryggen. 

Han har spilt på det norske landslaget siden slutten av 1990-tallet. Han spiller for Rosenborg Ishockeyklubb. Har deltatt i en rekke internasjonale mesterskap, og er en av to spillere i verden som har gull fra både paralympics, VM og EM.

Han deltok i de paralympiske vinterlekene 2010 i Vancouver.

## Meritter
* 2011
** Bronse i EM 2011
* 2010
** Bronse i Paralympics
* VM 2009
** Sølv
* VM 2008
** Sølv
* EM 2007
** Gull
* Paralympiske vinterleker 2006
** Sølv
* VM 2004
** Gull
* Paralympiske vinterleker 2002
** Sølv
* VM 2000
** Sølv
* Paralympiske vinterleker 1998
** Gull

## Eksterne lenker
*
Tom Erik Olsen

:*Denne artikkelen handler om ishockeyspilleren, for friidrettsutøveren se [[Tom Erik Olsen (friidrett)]]*

**Tom Erik Olsen** (født 20. mars 1970 i Oslo) er en norsk trener og tidligere ishockeyspiller. Moderklubben er Jutul IL han er mest kjent for sin innsats gjennom sytten sesonger i Storhamar Dragons, og er den spilleren som har spilt nest flest kamper for klubben, med 680 kamper bare slått av Pål Johnsen. Han har også spilt flere kamper for det norske landslaget. Etter hockeykarrieren har Olsen vært trener før Storhamars Team-2004 og en halv sesong for a-laget til Storhamar i 2014.

## Famille
Han er også kjent som sønn av Per Skjerwen Olsen, som har legendestatus i Vålerenga Ishockey. Han er far til ishockeyspilleren Eskild Bakke Olsen.

## Meritter
*Norgesmester 5 ganger og Seriemester 6 ganger for Storhamar.
*15 offisielle landskamper.
*Årets lag 95/96 
*Draktnummer ni er hedret under taket i CC Amfi.

## Referanser


## Eksterne lenker
*
Det angår også deg

***Det angår også deg*** er en bok skrevet av Arnold Jacoby om Herman Sachnowitz' år i konsentrasjonsleire i Tyskland under andre verdenskrig. Han var blant annet fange i utryddelsesleiren Auschwitz.

Boken ble første gang utgitt i 1976 og er oversatt til en rekke andre språk.

Herman Sachnowitz var født i Larvik den 13. juni 1921. 26. oktober 1942, 21 år gammel var han en av de norske jødene som ble arrestert. Han ble først internert i Berg fangeleir, og deretter deportert til Tyskland med fangeskipet DS «Donau». I alt 532 norske jøder ble sendt til konsentrasjonsleirer i Tyskland med denne transporten. Bare åtte av dem overlevde konsentrasjonsleirene, og Herman Sachnowitz var en av de åtte. Han mistet faren, tre søstre og fire brødre i leiren.

I boken forteller Sachnowitz  om oppholdet i Berg fangeleir, som også ble kalt «Quislings hønsegård», tar oss med videre til Auschwitz, for så å ende i Bergen-Belsen på flukt fra Den røde armé i krigens siste fase. Han forteller detaljert om overgrepene og torturen som de tyske fangevokterne utsatte de jødiske fangene for, om sykdommene som florerte i leirene og om de umenneskelige forholdene fangene levde under. Samtidig gir Sachnowitz et innblikk i menneskets vesen, på godt og vondt.

Boka ble av en historikerjury i 2015 kåret til en av de ti mest betydningsfulle norske bøkene om andre verdenskrig.

## Referanser


## Eksterne lenker
* Digitalutgave av boken ''Det angår også deg'' på Nasjonalbibliotekets nettsider
* Om Berg krigsfangeleir med sitat fra boken "Det angår også deg" på nettstedet til organisasjonen Aktive Fredsreiser
Tårnelv

**Tårnelv** er ei bygd i Lenvik kommune i Troms, beliggende på østsiden av Rossfjordvatnet. Tårnelv ligger langs fylkesvei 261, 6 kilometer sør for Rossfjordstraumen og 9 kilometer nord for Finnfjordeidet. Det går dessuten privat vei opp til Tårnvatnet. Tårnelv har postadresse 9302 Rossfjordstraumen, og tilhører også Rossfjord skolekrets.

## Grunnkrets
Tårnelv er også en grunnkrets i Rossfjordområdet, som i sør grenser mot Fagernes, i nord mot Straumen øst og i øst mot Sultindvik og Målselv kommune. I vest, tvers over Rossfjordvatnet ligger Langnes. Areal: 50,84 km².

Innbyggere: